Guardiola vill sjá landa sinn taka við City Pep Guardiola , knattspyrnustjóri Manchester City , segir engar fyrirspurnir hafa borist til Mikel Arteta , aðstoðarmann sinn hjá Manchester City . Arteta hefur verið orðaður við stjórastöðuna hjá bæði Arsenal og Everton . „ Hann ferðaðist með mér til Burnley í vikunni og hann verður aftur með mér á móti United . Hann verður hér út tímabilið held ég . Ég miða ekki byssu á höfuðið á starfsfólki eða leikmönnum og segi þeim hvað þeir eiga að gera . Við erum mannverur og við erum öll með okkar drauma . Ég vona hins vegar að hann verði hérna sem lengst , en Mikel er með sitt eigið líf og ég ætla ekki að segja honum hvað hann á að gera . Tíminn sem við höfum unnið saman hefur verið æðislegur . Ég reyni að hjálpa honum og hann hefur hjálpað mér mikið , “ sagði Guardiola , sem er viss um að Arteta geti orðið eftirmaður sinn . „ Alveg hiklaust . Það fer hins vegar eftir honum og félaginu . Það er eitthvað sem ég stjórna ekki , “ sagði Guardiola á blaðamannafundi í dag .